nibzard/narodne-novine-full-text-markdown huggingface dataset:
## Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2009. godini

### NN 153/2008 (27.12.2008.), Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2009. godini

MINISTARSTVO FINANCIJA

4163

Na temelju članka 45. Zakona o platnom prometu u zemlji (»Narodne novine«, broj 117/01), ministar financija izdaje

NAREDBU

[O NAČINU UPLAĆIVANJA PRIHODA PRORAČUNA, OBVEZNIH DOPRINOSA TE PRIHODA ZA FINANCIRANJE DRUGIH JAVNIH POTREBA U 2009. GODINI](dodatni/379622.pdf)

Naredba, NN 153/2008-4163
## Rješenje o imenovanju ravnatelja Uprave za sigurnost plovidbe, zaštitu mora i unutarnjih voda u Ministarstvu mora, prometa i infrastrukture

### NN 154/2008 (29.12.2008.), Rješenje o imenovanju ravnatelja Uprave za sigurnost plovidbe, zaštitu mora i unutarnjih voda u Ministarstvu mora, prometa i infrastrukture

VLADA REPUBLIKE HRVATSKE

4176

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 19. prosinca 2008. godine donijela

RJEŠENJE

O IMENOVANJU RAVNATELJA UPRAVE ZA SIGURNOST PLOVIDBE, ZAŠTITU MORA I UNUTARNJIH VODA U MINISTARSTVU MORA, PROMETA I INFRASTRUKTURE

Imenuje se JOŠKO NIKOLIĆ ravnateljem Uprave za sigurnost plovidbe, zaštitu mora i unutarnjih voda u Ministarstvu mora, prometa i infrastrukture.

Klasa: 080-02/08-01/593

Urbroj: 50304/2-08-01

Zagreb, 19. prosinca 2008.

Predsjednik
dr. sc. Ivo Sanader, v. r.

Rješenje, NN 154/2008-4176
## Rješenje o razrješenju ravnatelja Uprave cestovnog prometa u Ministarstvu mora, prometa i infrastrukture

### NN 154/2008 (29.12.2008.), Rješenje o razrješenju ravnatelja Uprave cestovnog prometa u Ministarstvu mora, prometa i infrastrukture

VLADA REPUBLIKE HRVATSKE

4177

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 19. prosinca 2008. godine donijela

RJEŠENJE

O RAZRJEŠENJU RAVNATELJA UPRAVE CESTOVNOG PROMETA U MINISTARSTVU MORA, PROMETA I INFRASTRUKTURE

Razrješuje se IGOR MALÝ položaja ravnatelja Uprave cestovnog prometa u Ministarstvu mora, prometa i infrastrukture, na osobni zahtjev.

Klasa: 080-02/08-02/469

Urbroj: 50304/2-08-01

Zagreb, 19. prosinca 2008.

Predsjednik
dr. sc. Ivo Sanader, v. r.

Rješenje, NN 154/2008-4177
## Rješenje o imenovanju privremenog upravitelja Zaklade "Hrvatska za djecu"

### NN 154/2008 (29.12.2008.), Rješenje o imenovanju privremenog upravitelja Zaklade "Hrvatska za djecu"

VLADA REPUBLIKE HRVATSKE

4181

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 22. stavka 1. Zakona o Zakladi »Hrvatska za djecu« (»Narodne novine«, broj 129/2008), Vlada Republike Hrvatske je na sjednici održanoj 19. prosinca 2008. godine donijela

RJEŠENJE

O IMENOVANJU PRIVREMENOG UPRAVITELJA ZAKLADE »HRVATSKA ZA DJECU«

Imenuje se ZDENKO ŽUNIĆ privremenim upraviteljem Zaklade »Hrvatska za djecu«.

Klasa: 080-02/08-01/596

Urbroj: 50304/2-08-01

Zagreb, 19. prosinca 2008.

Predsjednik
dr. sc. Ivo Sanader, v. r.

Rješenje, NN 154/2008-4181
## Rješenje o imenovanju supredsjedatelja Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

### NN 154/2008 (29.12.2008.), Rješenje o imenovanju supredsjedatelja Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

VLADA REPUBLIKE HRVATSKE

4184

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 16. Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj (»Narodne novine – Međunarodni ugovori«, broj 3/2005), Vlada Republike Hrvatske je na sjednici održanoj 19. prosinca 2008. godine donijela

RJEŠENJE

O IMENOVANJU SUPREDSJEDATELJA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I SRBIJE I CRNE GORE O ZAŠTITI PRAVA HRVATSKE MANJINE U SRBIJI I CRNOJ GORI I SRPSKE I CRNOGORSKE MANJINE U REPUBLICI HRVATSKOJ

Imenuje se PETAR BARIŠIĆ supredsjedateljem Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj.

Klasa: 080-02/08-01/599

Urbroj: 50304/2-08-01

Zagreb, 19. prosinca 2008.

Predsjednik
dr. sc. Ivo Sanader, v. r.

Rješenje, NN 154/2008-4184
## Rješenje o razrješenju supredsjedateljice i dijela članova Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

### NN 154/2008 (29.12.2008.), Rješenje o razrješenju supredsjedateljice i dijela članova Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

VLADA REPUBLIKE HRVATSKE

4185

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 16. Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj (»Narodne novine – Međunarodni ugovori«, broj 8/95), Vlada Republike Hrvatske je na sjednici održanoj 19. prosinca 2008. godine donijela

RJEŠENJE

O RAZRJEŠENJU SUPREDSJEDATELJICE I DIJELA ČLANOVA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAĐARSKE O ZAŠTITI MAĐARSKE MANJINE U REPUBLICI HRVATSKOJ I HRVATSKE MANJINE U REPUBLICI MAĐARSKOJ

1. Razrješuje se MIRJANA BOHANEC VIDOVIĆ dužnosti supredsjedateljice Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj.

2. Razrješuju se dužnosti članovi Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj:

– dr. sc. JASMINA KOVAČEVIĆ ČAVLOVIĆ

– IVAN ZEBA.

Klasa: 080-02/08-02/334

Urbroj: 50304/2-08-03

Zagreb, 19. prosinca 2008.

Predsjednik
dr. sc. Ivo Sanader, v. r.

Rješenje, NN 154/2008-4185
## Rješenje o imenovanju supredsjedatelja, zamjenice supredsjedatelja i tajnice Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

### NN 154/2008 (29.12.2008.), Rješenje o imenovanju supredsjedatelja, zamjenice supredsjedatelja i tajnice Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

VLADA REPUBLIKE HRVATSKE

4186

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 16. Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj (»Narodne novine – Međunarodni ugovori«, broj 8/95), Vlada Republike Hrvatske je na sjednici održanoj 19. prosinca 2008. godine donijela

RJEŠENJE

O IMENOVANJU SUPREDSJEDATELJA, ZAMJENICE SUPREDSJEDATELJA I TAJNICE MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAĐARSKE O ZAŠTITI MAĐARSKE MANJINE U REPUBLICI HRVATSKOJ I HRVATSKE MANJINE U REPUBLICI MAĐARSKOJ

1. Imenuje se PETAR BARIŠIĆ supredsjedateljem Međuvladinog mješovitog odbora za provedbu sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj.

2. Imenuje se dr. sc. JASMINA KOVAČEVIĆ ČAVLOVIĆ zamjenicom supredsjedatelja Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj.

3. Imenuje se KARMEN ŠEŠELJA tajnicom Međuvladinog mješovitog odbora za provedbu sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj.

Klasa: 080-02/08-02/383

Urbroj: 50304/2-08-02

Zagreb, 19. prosinca 2008.

Predsjednik
dr. sc. Ivo Sanader, v. r.

Rješenje, NN 154/2008-4186
## Pravilnik o izmjeni Pravilnika o obveznom označavanju i registraciji ovaca i koza

### NN 154/2008 (29.12.2008.), Pravilnik o izmjeni Pravilnika o obveznom označavanju i registraciji ovaca i koza

MINISTARSTVO POLJOPRIVREDE, RIBARSTVA I RURALNOG RAZVOJA

4196

Na temelju članka 35. stavka 9. Zakona o veterinarstvu (»Narodne novine«, broj 41/07) te članka 4. stavka 3. Zakona o stočarstvu (»Narodne novine«, broj 70/97, 36/98, 151/03 i 132/06), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O OBVEZNOM OZNAČAVANJU I REGISTRACIJI OVACA I KOZA

Članak l.

U Pravilniku o obveznom označavanju i registraciji ovaca i koza (»Narodne novine«, broj 111/07 i 135/08) u članku 19. stavku 2. datum: »1. siječnja 2009.« zamjenjuje se datumom: »1. siječnja 2010.«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/08-01/54

Urbroj: 525-06-08-1

Zagreb, 22. prosinca 2008.

Ministar
mr. sc. Božidar Pankretić, v. r.

Pravilnik, NN 154/2008-4196
## Odluka o izmjeni Odluke o prirezu porezu na dohodak Grada Sveti Ivan Zelina

### NN 154/2008 (29.12.2008.), Odluka o izmjeni Odluke o prirezu porezu na dohodak Grada Sveti Ivan Zelina

GRAD SVETI IVAN ZELINA

4209

Na temelju članka 30. i 30.a. Zakona o financiranju jedinica lokalne i područne (regionalne) samouprave (»Narodne novine«, broj 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07 i 73/08) i članka 16. Statuta Grada Sv. Ivana Zeline (»Zelinske novine«, broj 3/06 – pročišćeni tekst), Gradsko vijeće Grada Svetog Ivana Zeline na 21. sjednici održanoj 12. prosinca 2008. godine, donosi

ODLUKU

O IZMJENI ODLUKE O PRIREZU POREZU NA DOHODAK

Članak 1.

U Odluci o prirezu porezu na dohodak (»Narodne novine« broj 86/02, Zelinske novine broj 4/02) članak 8. mijenja se i glasi:

»Sredstva prikupljena od prireza porezu na dohodak koristit će se isključivo za izgradnju nove i rekonstrukciju postojeće komunalne infrastrukture te za otplatu anuiteta kredita za izgradnju komunalne infrastrukture.«

Članak 2.

Ova Odluka stupa na snagu osmog dana od dana objave u »Narodnim novinama«, službenom listu Republike Hrvatske.

Ista će se objaviti i u »Zelinskim novinama«, službenom glasilu Grada Svetog Ivana Zeline.

Predsjednica
Gradskog Vijeća
Mira Čegec, v. r.

Odluka, NN 154/2008-4209
## Uredba o razdoblju za koje se izdaje dozvola za obavljanje energetskih djelatnosti

### NN 155/2008 (30.12.2008.), Uredba o razdoblju za koje se izdaje dozvola za obavljanje energetskih djelatnosti

VLADA REPUBLIKE HRVATSKE

4213

Na temelju članka 17. stavka 3. Zakona o energiji (»Narodne novine«, br. 68/2001, 177/2004 i 76/2007), Vlada Republike Hrvatske je na sjednici održanoj 24. prosinca 2008. godine donijela

UREDBU

O RAZDOBLJU ZA KOJE SE IZDAJE DOZVOLA ZA OBAVLJANJE ENERGETSKIH DJELATNOSTI

Članak 1.

(1) Ovom se Uredbom određuje razdoblje za koje se izdaje dozvola za obavljanje energetske djelatnosti.

(2) Razdoblje za koje se izdaje dozvola za obavljanje energetske djelatnosti određuje se ovisno o vrsti i kapacitetu energetske djelatnosti prema sljedećoj tablici:

|  |  |
| --- | --- |
| ENERGETSKE DJELATNOSTI | RAZDOBLJE ZA KOJE SE IZDAJE DOZVOLA ZA OBAVLJANJE ENERGETSKE DJELATNOSTI (u godinama) |
| 1. proizvodnja električne energije | od 5 do 30 |
| 2. prijenos električne energije | od 5 do 30 |
| 3. distribucija električne energije | od 5 do 20 |
| 4. opskrba električnom energijom | od 3 do 15 |
| 5. organiziranje tržišta električnom energijom | od 5 do 20 |
| 6. proizvodnja plina | od 5 do 25 |
| 7. isporuka i prodaja prirodnog plina iz vlastite proizvodnje | od 3 do 15 |
| 8. dobava plina | od 3 do 15 |
| 9. skladištenje prirodnog plina | od 5 do 30 |
| 10. transport prirodnog plina | od 5 do 30 |
| 11. distribucija plina | od 5 do 20 |
| 12. upravljanje terminalom za ukapljeni prirodni plin | od 5 do 30 |
| 13. opskrba plinom | od 3 do 15 |
| 14. posredovanje na tržištu plina | od 3 do 15 |
| 15. zastupanje na tržištu plina | od 3 do 15 |
| 16. proizvodnja toplinske energije | od 5 do 25 |
| 17. distribucija toplinske energije | od 5 do 20 |
| 18. opskrba toplinskom energijom | od 3 do 15 |
| 19. proizvodnja biogoriva | od 5 do 25 |
| 20. proizvodnja naftnih derivata | od 5 do 30 |
| 21. transport nafte naftovodima i drugim nespomenutim oblicima transporta iz točke 21. stavka 1. članka 15. Zakona o energiji | od 5 do 30 |
| 22. transport naftnih derivata produktovodima i drugim nespomenutim oblicima transporta iz točke 21. stavka 1. članka 15. Zakona o energiji | od 5 do 30 |
| 23. transport nafte, naftnih derivata i biogoriva cestovnim vozilom | od 3 do 15 |
| 24. trgovina na veliko naftnim derivatima | od 3 do 15 |
| 25. skladištenje nafte i naftnih derivata | od 5 do 25 |
| 26. trgovina na veliko ukapljenim naftnim plinom (UNP) | od 3 do 15 |
| 27. trgovanje, posredovanje i zastupanje na tržištu energije | od 3 do 15 |

Članak 2.

Danom stupanja na snagu ove Uredbe prestaje važiti Uredba o razdoblju za koje se izdaje dozvola za obavljanje energetskih djelatnosti (»Narodne novine«, br. 116/2002 i 71/2005).

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 310-02/08-01/08

Urbroj: 5030105-08-1

Zagreb, 24. prosinca 2008.

Potpredsjednica Vlade i
ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

Uredba, NN 155/2008-4213
## Uredba o izmjeni Uredbe o naknadama za poticanje proizvodnje električne energije iz obnovljivih izvora energije i kogeneracije

### NN 155/2008 (30.12.2008.), Uredba o izmjeni Uredbe o naknadama za poticanje proizvodnje električne energije iz obnovljivih izvora energije i kogeneracije

VLADA REPUBLIKE HRVATSKE

4217

Na temelju članka 28. stavka 5. Zakona o energiji (»Narodne novine«, br. 68/2001, 177/2004 i 76/2007), Vlada Republike Hrvatske je na sjednici održano 24. prosinca 2008. godine donijela

UREDBU

O IZMJENI UREDBE O NAKNADAMA ZA POTICANJE PROIZVODNJE ELEKTRIČNE ENERGIJE IZ OBNOVLJIVIH IZVORA ENERGIJE I KOGENERACIJE

Članak 1.

U Uredbi o naknadama za poticanje proizvodnje električne energije iz obnovljivih izvora energije i kogeneracije (»Narodne novine«, br. 33/2007 i 133/2007) u članku 6. stavku 2. podstavak 2. mijenja se i glasi:

»- za 2009. godinu: 0,0089 kn/kWh.«.

Članak 2.

Ova Uredba stupa na snagu danom objave u »Narodnim novinama«.

Klasa: 310-02/08-01/07

Urbroj: 5030105-08-1

Zagreb, 24. prosinca 2008.

Potpredsjednica Vlade i
ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

Uredba, NN 155/2008-4217
## Odluka o iznosu naknade za financiranje rada Hrvatske agencije za obvezne zalihe nafte i naftnih derivata i obveznih zaliha nafte i naftnih derivata za 2009. godinu

### NN 155/2008 (30.12.2008.), Odluka o iznosu naknade za financiranje rada Hrvatske agencije za obvezne zalihe nafte i naftnih derivata i obveznih zaliha nafte i naftnih derivata za 2009. godinu

VLADA REPUBLIKE HRVATSKE

4220

Na temelju članka 7. stavka 5. Zakona o tržištu nafte i naftnih derivata (»Narodne novine«, broj 57/2006), Vlada Republike Hrvatske je na sjednici održanoj 24. prosinca 2008. godine donijela

ODLUKU

O IZNOSU NAKNADE ZA FINANCIRANJE
RADA HRVATSKE AGENCIJE ZA OBVEZNE ZALIHE NAFTE I NAFTNIH DERIVATA I OBVEZNIH ZALIHA NAFTE I NAFTNIH
DERIVATA ZA 2009. GODINU

I.

Utvrđuje se naknada za financiranje rada Hrvatske agencije za obvezne zalihe nafte i naftnih derivata i obveznih zaliha nafte i naftnih derivata za 2009. godinu, u iznosima kako slijedi:

– 200,00 kuna po toni naftnih derivata iz članka 12. stavka 1. točke I. Zakona o tržištu nafte i naftnih derivata (u daljnjem tekstu: Zakon), koji se stavljaju u promet na domaće tržište u razdoblju od 1. siječnja 2009. do 31. prosinca 2009. godine;

– 300,00 kuna po toni naftnih derivata iz članka 12. stavka 1. točke II. Zakona, osim goriva za mlazne motore, koji se stavljaju u promet na domaće tržište u razdoblju od 1. siječnja 2009. do 31. prosinca 2009. godine;

– 50,00 kuna po toni naftnih derivata iz članka 12. stavka 1. točke III. Zakona, uključujući i gorivo za mlazne motore, koji se stavljaju u promet na domaće tržište u razdoblju od 1. siječnja 2009. do 31. prosinca 2009. godine.

II.

Ova Odluka stupa na snagu 1. siječnja 2009. godine, a objavit će se u »Narodnim novinama«.

Klasa: 310-05/08-02/06

Urbroj: 5030105-08-1

Zagreb, 24. prosinca 2008.

Potpredsjednica Vlade i
ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

Odluka, NN 155/2008-4220
## Rješenje o imenovanju člana Odbora za državnu službu

### NN 155/2008 (30.12.2008.), Rješenje o imenovanju člana Odbora za državnu službu

VLADA REPUBLIKE HRVATSKE

4224

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 66. stavka 1. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 12. prosinca 2008. godine donijela

RJEŠENJE

O IMENOVANJU ČLANA ODBORA ZA
DRŽAVNU SLUŽBU

Imenuje se MIRNA VUKMAN CEROVEČKI članom Odbora za državnu službu.

Klasa: 080-02/08-01/588

Urbroj: 50304/2-08-01

Zagreb, 12. prosinca 2008.

Predsjednik
dr. sc. Ivo Sanader, v. r.

Rješenje, NN 155/2008-4224
## Rješenje o razrješenju vršiteljice dužnosti ravnatelja Državnog zavoda za nuklearnu sigurnost

### NN 155/2008 (30.12.2008.), Rješenje o razrješenju vršiteljice dužnosti ravnatelja Državnog zavoda za nuklearnu sigurnost

VLADA REPUBLIKE HRVATSKE

4227

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 47. stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 12. prosinca 2008. godine donijela

RJEŠENJE

O RAZRJEŠENJU VRŠITELJICE DUŽNOSTI RAVNATELJA DRŽAVNOG ZAVODA ZA NUKLEARNU SIGURNOST

Razrješuje se NEVENKA NOVOSEL dužnosti vršiteljice dužnosti ravnatelja Državnog zavoda za nuklearnu sigurnost.

Klasa: 080-02/08-02/462

Urbroj: 50304/2-08-01

Zagreb, 12. prosinca 2008.

Predsjednik
dr. sc. Ivo Sanader, v. r.

Rješenje, NN 155/2008-4227
## Pravilnik o izmjenama i dopunama Pravilnika o obrascima i evidenciji osobnih iskaznica

### NN 155/2008 (30.12.2008.), Pravilnik o izmjenama i dopunama Pravilnika o obrascima i evidenciji osobnih iskaznica

MINISTARSTVO UNUTARNJIH POSLOVA

4233

Na temelju članka 27. Zakona o osobnoj iskaznici (»Narodne novine« broj: 11/02., 122/02. i 31/06.) ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O OBRASCIMA I EVIDENCIJI OSOBNIH ISKAZNICA

Članak 1.

U Pravilniku o obrascima i evidenciji osobnih iskaznica (»Narodne novine« broj: 148/02.), u članku 4. stavku 2. iza riječi: »matičnog broja građana« dodaju se riječi: »osobnoga identifikacijskog broja,«

Članak 2.

U članku 10. stavku 3. točkama 1., 2. i 3., iza riječi: »matičnom broju« dodaju se riječi: »osobnom identifikacijskom broju,«

Članak 3.

Obrazac 2, koji je tiskan uz Pravilnik o obrascima i evidenciji osobnih iskaznica, mijenja se i glasi:

Obrazac 2

|  |  |  |
| --- | --- | --- |
| ZAHTJEV ZA IZDAVANJE OSOBNE ISKAZNICE | | |
| 1. | Matični broj građana |  |
| 2. | Osobni identifikacijski broj |  |
| 3. | Prezime |  |
| 4. | Ime |  |
| 5. | Rođeno prezime i ime roditelja |  |
| 6. | Dan, mjesec i godina rođenja |  |
| 7. | Mjesto i država rođenja |  |
| 8. | Prebivalište i adresa stanovanja |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mjesto i datum podnošenja zahtjeva  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Potpis podnositelja zahtjeva | | |

NAPOMENA: za pripadnike nacionalne manjine obrazac se tiska i na jeziku i pismu pripadnika nacionalne manjine.

Članak 4.

Ovaj se Pravilnik objavljuje u »Narodnim novinama«, a stupa na snagu 1. 1. 2009. godine.

Broj: 511-01-152-81030/2-2008
Zagreb, 23. prosinca 2008.

Ministar
Tomislav Karamarko, v. r.

Pravilnik, NN 155/2008-4233
## Pravilnik o izmjenama i dopunama Pravilnika o obrascima i evidenciji prijave prebivališta i boravišta građana

### NN 155/2008 (30.12.2008.), Pravilnik o izmjenama i dopunama Pravilnika o obrascima i evidenciji prijave prebivališta i boravišta građana

MINISTARSTVO UNUTARNJIH POSLOVA

4234

Na temelju članka 14. stavka 4. Zakona o prebivalištu i boravištu građana (»Narodne novine« broj: 53/91., 26/93., 29/94. i 11/00.) ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O OBRASCIMA I EVIDENCIJI PRIJAVE PREBIVALIŠTA I BORAVIŠTA GRAĐANA

Članak 1.

U Pravilniku o obrascima i evidenciji prijave prebivališta i boravišta građana (»Narodne novine« broj: 54/91., 67/96 i 149/02.), u članku 2. stavku 1. dodaje se nova točka 2. koja glasi: »2. osobni identifikacijski broj;«.

Dosadašnje točke 2., 3., 4. i 5. postaju točke 3., 4., 5. i 6.

Članak 2.

Obrazac 1. koji je tiskan uz Pravilnik o obrascima i evidenciji prijave prebivališta i boravišta građana mijenja se i glasi:

Obrazac 1

Zaokružite razlog popunjavanja

A) PRIJAVA PREBIVALIŠTA

B) ODJAVA PREBIVALIŠTA

C) PRIJAVA PROMJENE ADRESE STANOVANJA

D) PRIJAVA BORAVIŠTA

|  |  |  |
| --- | --- | --- |
| 1. | Matični broj građana | |
| 2. | Osobni identifikacijski broj | |
| 3. | Ime | |
| Prezime | |
| 4. | Rođeno prezime | |
| 5. | Ime roditelja (oca ili majke) | |
| 6. | Rođen (a) | Dan, mjesec i godina |
| Mjesto |
| Općina |
| Država (za osobe rođene u inozemstvu) |
| 7. | Zanimanje | |
| 8. | Školska sprema | |
| 9. | Mjesto i adresa odakle dolazi | Mjesto |
| Općina |
| Ulica i kućni broj |
| Država  (za osobe koje dolaze iz inozemstva) |
| Broj godina provedenih u inozemstvu |
| 10. | Mjesto i adresa u koje se prijavljuje | Mjesto |
| Općina |
| Ulica i kućni broj |
| 11. | Ime i prezime ili naziv i sjedište stanodavca (popunjava se u prijavi) | |
| 12. | Datum odlaska iz mjesta prijave (popunjava se u prijavi boravišta) | |
| U .........................................,  ............................................................ ...............................................  Datum podnošenja prijave – odjave Podnositelj prijave – odjave | | |

Članak 3.

Ovaj se Pravilnik objavljuje u »Narodnim novinama«, a stupa na snagu 1. 1. 2009. godine.

Broj: 511-01-152-81031/2-2008
Zagreb, 23. prosinca 2008.

Ministar
Tomislav Karamarko, v. r.

Pravilnik, NN 155/2008-4234
## Pravilnik o izmjenama Pravilnika o potpori u sklopu programa očuvanja izvornih i zaštićenih pasmina

### NN 155/2008 (30.12.2008.), Pravilnik o izmjenama Pravilnika o potpori u sklopu programa očuvanja izvornih i zaštićenih pasmina

MINISTARSTVO POLJOPRIVREDE, RIBARSTVA I RURALNOG RAZVOJA

4252

Na temelju članka 54. stavka 5. Zakona o državnoj potpori u poljoprivredi i ribarstvu (»Narodne novine«, br. 87/02., 117/03., 82/04., 12/05., 85/06., 141/06., 134/07., 85/08.), ministar poljoprivrede, ribarstva i ruralnog razvoja donosi

PRAVILNIK

O IZMJENAMA PRAVILNIKA O POTPORI U SKLOPU PROGRAMA OČUVANJA IZVORNIH I ZAŠTIĆENIH PASMINA

Članak 1.

U Pravilniku o potpori u sklopu Programa očuvanja izvornih i zaštićenih pasmina (»Narodne novine« br. 3/2007), članak 4. stavak 4. se mijenja i glasi:

»(4) Potporu iz stavka 1. i 2. ovog članka ostvaruje Korisnik koji drži minimalno poticanu količinu grla ili kljunova izvorne i zaštićene pasmine domaćih životinja i pravodobno podnese zahtjev za potporu«.

Stavak 5. ovog članka se briše.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/08-01/8
Urbroj: 525-12-08-2
Zagreb, 2. prosinca 2008.

Ministar
mr. sc. Božidar Pankretić, v. r.

Pravilnik, NN 155/2008-4252
## Odluka o izmjenama i dopunama Odluke o načinu isplate iznosa naknade u obveznicama manjega od nominalne vrijednosti jednog obvezničkog udjela (400,00 DEM odnosno 204,40 EUR)

### NN 155/2008 (30.12.2008.), Odluka o izmjenama i dopunama Odluke o načinu isplate iznosa naknade u obveznicama manjega od nominalne vrijednosti jednog obvezničkog udjela (400,00 DEM odnosno 204,40 EUR)

FOND ZA NAKNADU ODUZETE IMOVINE

4253

Na temelju članka 13. Zakona o naknadi za imovinu oduzetu za vrijeme jugoslavenske komunističke vladavine (»Narodne novine«, broj 92/96, 39/99, 42/99, 92/99, 43/00, 131/00, 27/01, 65/01, 118/01, 80/02 i 81/02) i članaka 3. i 8. Zakona o Fondu za naknadu oduzete imovine (»Narodne novine«, broj 69/97, 105/99 i 64/00), Upravni odbor Fonda za naknadu oduzete imovine, na 18. sjednici održanoj 19. prosinca 2008. godine donosi sljedeću

ODLUKU

O IZMJENAMA I DOPUNAMA ODLUKE O NAČINU ISPLATE IZNOSA NAKNADE U OBVEZNICAMA MANJEGA OD NOMINALNE VRIJEDNOSTI JEDNOG OBVEZNIČKOG UDJELA (400,00 DEM odnosno 204,40 EUR)

I.

Naziv Odluke o načinu isplate iznosa naknade u obveznicama manjega od nominalne vrijednosti jednog obvezničkog udjela (400,00 DEM odnosno 204,40 EUR) (»Narodne novine«, broj: 119/00 i 47/02) mijenja se i glasi: »Odluka o načinu isplate iznosa naknade manjega od nominalne vrijednosti jednog obvezničkog udjela (204,40 EUR-a) Globalne obveznice Republike Hrvatske za naknadu imovine oduzete za vrijeme jugoslavenske komunističke vladavine.«

II.

U točki I. Odluke mijenja se stavak 2. i glasi:

»Iznos naknade koji preostane nakon pretvaranja naknade u obvezničke udjele, a manji je od 204,40 EUR-a, isplatit će se jednokratno u kunskoj protuvrijednosti ovlaštenicima naknade – obvezničarima, odmah nakon primitka ispravnog zahtjeva za isplatu a najkasnije do 1. srpnja 2009. godine.«

Iza stavka 2. dodaje se novi stavak 3. koji glasi:

»Ovlaštenicima naknade – obvezničarima kojima će pravomoćnim rješenjem biti utvrđeno pravo na naknadu za oduzetu imovinu u obveznicama Republike Hrvatske nakon 1. srpnja 2009. godine, iznos naknade koji preostane nakon pretvaranja naknade u obvezničke udjele, a manji je od 204,40 EUR-a, isplatit će se jednokratno u kunskoj protuvrijednosti, odmah nakon primitka ispravnog zahtjeva za isplatu, zajedno s isplatom dospjelih anuiteta.«

Dosadašnji stavak 3. u točki I. i dosadašnja točka II. brišu se.

Iza točke I. dodaju se nove točke II., III. i IV. koje glase:

III.

Isplatu naknade koja je predmet ove Odluke izvršit će Fond za naknadu oduzete imovine.

IV.

Ovlašćuje se predsjednik Fonda za naknadu oduzete imovine utvrditi i objaviti pročišćeni tekst Odluke o načinu isplate iznosa naknade u obveznicama Republike Hrvatske manjega od nominalne vrijednosti jednog obvezničkog udjela (204,40 EUR-a).

V.

Ova Odluka stupa na snagu osmog dana od dana objave u »Narodnim novinama«.

Klasa: 011-01/08-01/03
Urbroj: 5630-03/2008-01
Zagreb, 19. prosinca 2008.

Predsjednik
Upravnog odbora
Ivan Šuker, v. r.

Pravilnik, NN 155/2008-4253
## Izmjena Plana i programa mjere zdravstvene zaštite iz obveznog zdravstvenog osiguranja

### NN 156/2008 (31.12.2008.), Izmjena Plana i programa mjere zdravstvene zaštite iz obveznog zdravstvenog osiguranja

MINISTARSTVO ZDRAVSTVA I SOCIJALNE SKRBI

4266

Na temelju članka 14. stavka 3. Zakona o obveznom zdravstvenom osiguranju (»Narodne novine« br. 85/06, 105/06, 118/06, 77/07, 111/07 i 35/08.) na prijedlog Hrvatskog zavoda za zdravstveno osiguranje i Hrvatskog zavoda za javno zdravstvo, uz prethodno pribavljeno mišljenje nadležnih komora, ministar zdravstva i socijalne skrbi donosi

IZMJENU

PLANA I PROGRAMA MJERA ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Planu i programu mjera zdravstvene zaštite iz obveznog zdravstvenog osiguranja (»Narodne novine«, br. 126/06) u poglavlju IV. PRIJELAZNE I ZAVRŠNE ODREDBE u točki 1. riječi: »dvije godine od dana njegova stupanja na snagu. »zamjenjuju se riječima: »do stupanja na snagu Plana i programa mjera zdravstvene zaštite iz obveznog zdravstvenog osiguranja sukladno članku 15. stavku 3. Zakona o obveznom zdravstvenom osiguranju (»Narodne novine«, br. 150/08).«.

Članak 2.

Ova Izmjena Plana i programa mjera zdravstvene zaštite iz obveznog zdravstvenog osiguranja stupa na snagu danom objave u »Narodnim novinama«.

Klasa: 011-01/08-02/102

Urbroj: 534-07-08-3

Zagreb, 23. prosinca 2008.

Ministar
mr. Darko Milinović, dr. med., v. r.

Izmjene i dopune, NN 156/2008-4266
## Odluka o izmjeni i dopuni Odluke o vrsti i cijeni police dopunskog zdravstvenog osiguranja

### NN 156/2008 (31.12.2008.), Odluka o izmjeni i dopuni Odluke o vrsti i cijeni police dopunskog zdravstvenog osiguranja

HRVATSKOG ZAVODA ZA ZDRAVSTVENO OSIGURANJE

4274

Na osnovi članka 13. Pravila uspostavljanja i provođenja dopunskog zdravstvenog osiguranja (»Narodne novine« broj 120/06., 31/07., 80/07., 64/08., klasa: 025-04/08-01/308; ur.broj: 338-01-01-08-1 od 18. prosinca 2008. godine) i članka 20. stavka 1. podstavke 5. Statuta Hrvatskog zavoda za zdravstveno osiguranje (»Narodne novine« broj 16/02., 24/02. i 58/03.), Upravno vijeće Hrvatskog zavoda za zdravstveno osiguranje na 37. izvanrednoj sjednici održanoj 18. prosinca 2008. godine donijelo je

ODLUKU

O IZMJENI I DOPUNI ODLUKE O VRSTI I CIJENI POLICE DOPUNSKOG ZDRAVSTVENOG OSIGURANJA

Članak 1.

U Odluci o vrsti i cijeni police dopunskog zdravstvenog osiguranja (»Narodne novine« broj 120/06., 96/07. i 130/07., u daljnjem tekstu: Odluka) članak 2. mijenja se i glasi:

„Članak 2.

Hrvatski zavod za zdravstveno osiguranje (u daljnjem tekstu: Zavod) u okviru dopunskog zdravstvenog osiguranja osiguranicima osigurava pokriće sudjelovanja u troškovima zdravstvene zaštite iz obveznog zdravstvenog osiguranja u skladu s odredbama Zakona o dobrovoljnom zdravstvenom osiguranju važećim u vrijeme osigurateljnog razdoblja osnovom police koja nosi oznaku PC02 ili PC03.«

Članak 2.

Članak 3. briše se.

Članak 3.

Članak 4. mijenja se i glasi:

»Članak 4.

Cijena police PC03 iz članka 2. Odluke iznosi:

1. 50,00 kuna mjesečno za osiguranika umirovljenika sa mirovinom nižom od 5.108,00 kuna

2. 80,00 kuna mjesečno za osiguranika umirovljenika sa mirovinom višom od 5.108,00 kuna

3. 80,00 kuna mjesečno za osiguranika sa plaćom ili dohotkom nižim od 5.108,00 kuna

4. 130,00 kuna mjesečno za osiguranika sa plaćom ili dohotkom višim od 5.108,00 kuna

Cijena police za osiguranika obvezno zdravstveno osiguranog u statusu člana obitelji osiguranika iz stavka 1. ovog članka, te za sve druge osiguranike iznosi 80,00 kuna mjesečno.

Članak 4.

U slučaju kada je iznos sudjelovanja u troškovima zdravstvene zaštite iz obveznog zdravstvenog osiguranja koji pokriva polica PC03 iz članka 2. Odluke veći od punog iznosa cijene zdravstvene zaštite, osiguraniku se osigurava plaćanje punog iznosa cijene te zdravstvene zaštite.

Članak 5.

Ova Odluka objavljuje se u »Narodnim novinama«, a primjenjuje se od 1. siječnja 2009. godine.

Klasa: 025-04/08-01/306

Urbroj: 338-01-01-08-1

Zagreb, 18. prosinca 2008.

Predsjednik
Upravnog vijeća Hrvatskog zavoda za zdravstveno osiguranje
prim. Stjepan Bačić, dr. med., v. r.

Odluka, NN 156/2008-4274
## Odluka o izmjeni i dopuni Odluke o načinu osiguravanja i raspolaganja sredstvima dopunskog zdravstvenog osiguranja

### NN 156/2008 (31.12.2008.), Odluka o izmjeni i dopuni Odluke o načinu osiguravanja i raspolaganja sredstvima dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

4275

Na osnovi članka 10. Zakona o dobrovoljnom zdravstvenom osiguranju (»Narodne novine« broj 85/06.), članka 14. Pravila uspostavljanja i provođenja dopunskog zdravstvenog osiguranja (»Narodne novine« broj 120/06., 31/07., 80/07., 64/08 i klasa: 025-04/08-01/308; urbroj: 338-01-01-08-1 od 18. prosinca 2008. godine) i članka 20. stavka 1. podstavka 5. Statuta Hrvatskog zavoda za zdravstveno osiguranje (»Narodne novine« broj 16/02., 24/02. i 58/03.), Upravno vijeće Hrvatskog zavoda za zdravstveno osiguranje na 37. izvanrednoj sjednici održanoj 18. prosinca 2008. godine donijelo je

ODLUKU

O IZMJENI I DOPUNI ODLUKE O NAČINU OSIGURAVANJA I RASPOLAGANJA SREDSTVIMA DOPUNSKOG ZDRAVSTVENOG OSIGURANJA

Članak 1.

U Odluci o načinu osiguravanja i raspolaganju sredstvima dopunskog zdravstvenog osiguranja (»Narodne novine« broj 120/06.) članak 6. mijenja se i glasi:

»Članak 6

Rashode dopunskog zdravstvenog osiguranja čine troškovi za pokriće sudjelovanja u troškovima zdravstvene zaštite iz obveznog zdravstvenog osiguranja u skladu sa odredbama Zakona o dobrovoljnom zdravstvenom osiguranju važećim u vrijeme osigurateljnog razdoblja razvrstani po vrsti pružene zdravstvene zaštite; troškovi za naknadu štete, te materijalni i drugi troškovi za provođenje dopunskog zdravstvenog osiguranja.«

Članak 2.

U članku 10. stavak 1. mijenja se i glasi:

»Na dospjele a neuplaćene obroke premije obračunavaju se zatezne kamate po stopi utvrđenoj Zakonom o obveznim odnosima (»Narodne novine« broj 35/05. i 41/08.)«

Članak 3.

Ova Odluka objavljuje se u »Narodnim novinama«, a primjenjuje se od 1. siječnja 2009. godine.

Klasa: 025-04/08-01/309

Urbroj: 338-01-01-08-1

Zagreb, 18. prosinca 2008. godine

Predsjednik
Upravnog vijeća Hrvatskog zavoda za zdravstveno osiguranje
prim. Stjepan Bačić, dr. med., v. r.

Odluka, NN 156/2008-4275
## Pravilnik o sadržaju i načinu vođenja očevidnika izvoznika i uvoznika robe vojne namjene i nevojnih ubojnih sredstava

### NN 1/2009 (2.1.2009.), Pravilnik o sadržaju i načinu vođenja očevidnika izvoznika i uvoznika robe vojne namjene i nevojnih ubojnih sredstava

MINISTARSTVO GOSPODARSTVA, RADA I PODUZETNIŠTVA

9

Na temelju članka 11. stavka 4. Zakona o izvozu i uvozu robe vojne namjene i nevojnih ubojnih sredstava (»Narodne novine«, broj 86/2008), ministar gospodarstva, rada i poduzetništva, donosi

PRAVILNIK

O SADRŽAJU I NAČINU VOĐENJA OČEVIDNIKA IZVOZNIKA I UVOZNIKA ROBE VOJNE NAMJENE I NEVOJNIH UBOJNIH SREDSTAVA

Članak 1.

Ovim Pravilnikom propisuje se sadržaj i način vođenja Očevidnika izvoznika i uvoznika robe vojne namjene i nevojnih ubojnih sredstava.

Članak 2.

Sadržaj očevidnika čini dokumentacija propisana člankom 12. Zakona o izvozu i uvozu robe vojne namjene i nevojnih ubojnih sredstava te ovjerena preslika rješenja nadležnog tijela o registriranoj djelatnosti.

Članak 3.

U slučaju da podnositelj zahtjeva ne dostavi valjani zahtjev odnosno propisanu dokumentaciju, dužan je u roku 15 dana od dana zaprimljene obavijesti otkloniti nedostatke, odnosno upotpuniti podnesak.

Obavijest iz stavka 1. ovoga članka može biti pisana, usmena ili putem telefona.

Ukoliko podnositelj zahtjeva u propisanom roku ne dopuni zahtjev, odnosno ne otkloni nedostatke o kojima je obaviješten, smatrati će se da je odustao od podnesenog zahtjeva.

Članak 4.

U očevidnik se upisuju sljedeći podaci:

– redni broj upisa

– datum i godina upisa

– naziv i sjedište pravne odnosno fizičke osobe – obrtnika

– identifikacijski broj

– podaci o odgovornoj osobi

– broj zaposlenih

– naziv banke čiji je deponent

Članak 5.

Temeljem valjano podnesenog zahtjeva te dostavljene potrebne dokumentacije Ministarstvo gospodarstva, rada i poduzetništva dužno je u roku 15 dana izdati Rješenje o upisu u Očevidnik iz članka 1. ovoga Pravilnika.

Članak 6.

Ovaj Pravilnik stupa na snagu danom objave u »Narodnim novinama«.

Klasa: 011-01/08-01/146

Urbroj: 526-05-04/1-08-27

Zagreb, 2. siječnja 2009.

Potpredsjednik Vlade
Republike Hrvatske
i ministar gospodarstva, rada
i poduzetništva
Damir Polančec, dipl. ing., v. r.

Pravilnik, NN 1/2009-9
## Pravilnik o obliku i sadržaju dozvole za izvoz odnosno uvoz robe vojne namjene i nevojnih ubojnih sredstava za komercijalne svrhe

### NN 1/2009 (2.1.2009.), Pravilnik o obliku i sadržaju dozvole za izvoz odnosno uvoz robe vojne namjene i nevojnih ubojnih sredstava za komercijalne svrhe

MINISTARSTVO GOSPODARSTVA, RADA I PODUZETNIŠTVA

13

Na temelju članka 8. stavka 3. Zakona o izvozu i uvozu robe vojne namjene i nevojnih ubojnih sredstava (»Narodne novine«, broj 86/2008), ministar gospodarstva, rada i poduzetništva, donosi

PRAVILNIK

O OBLIKU I SADRŽAJU DOZVOLE ZA IZVOZ ODNOSNO UVOZ ROBE VOJNE NAMJENE I NEVOJNIH UBOJNIH SREDSTAVA ZA KOMERCIJALNE SVRHE

Članak 1.

Ovim Pravilnikom propisuje se oblik i sadržaj dozvole za izvoz odnosno uvoz robe vojne namjene i nevojnih ubojnih sredstava za komercijalne svrhe.

Članak 2.

Ministarstvo gospodarstva, rada i poduzetništva izdaje dozvolu za izvoz odnosno uvoz robe vojne namjene i nevojnih ubojnih sredstava za komercijalne svrhe na zahtjev izvoznika odnosno uvoznika za svaki pojedinačni izvoz odnosno uvoz.

Članak 3.

Oblik i sadržaj dozvole za izvoz robe vojne namjene i nevojnih ubojnih sredstava za komercijalne svrhe propisan je obrascem MG-DI.

Oblik i sadržaj dozvole za uvoz robe vojne namjene i nevojnih ubojnih sredstava za komercijalne svrhe propisan je obrascem MG-DU.

Članak 4.

Dozvole za izvoz odnosno uvoz robe vojne namjene i nevojnih ubojnih sredstava za komercijalne svrhe izdaju se s rokom važenja do šest mjeseci i ne mogu se produžiti.

Članak 5.

Ovaj Pravilnik stupa na snagu danom objave u »Narodnim novinama«.

Klasa: 011-01/08-01/146

Urbroj: 526-05-04/1-08-30

Zagreb, 2. siječnja 2009.

Potpredsjednik Vlade
Republike Hrvatske
i ministar gospodarstva, rada
i poduzetništva
Damir Polančec, dipl. ing., v. r.

![](dodatni/379866.jpeg)

![](dodatni/379867.jpeg)

Pravilnik, NN 1/2009-13
## Pravilnik o izmjeni Pravilnika o količini brašna utrošenog za proizvodnju pojedinih pekarskih proizvoda

### NN 2/2009 (3.1.2009.), Pravilnik o izmjeni Pravilnika o količini brašna utrošenog za proizvodnju pojedinih pekarskih proizvoda

MINISTARSTVO POLJOPRIVREDE, RIBARSTVA I RURALNOG RAZVOJA

45

Na temelju članka 6. stavka 3. Zakona o posebnim uvjetima za stavljanje brašna na tržište (»Narodne novine« br. 48/04, 130/04, 140/05 i 143/05) ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O KOLIČINI BRAŠNA UTROŠENOG ZA PROIZVODNJU POJEDINIH PEKARSKIH PROIZVODA

Članak 1.

U Pravilniku o količini brašna utrošenog za proizvodnju pojedinih pekarskih proizvoda (»Narodne novine« br. 146/05, 133/07 i 4/08) članak 8a. mijenja se i glasi:

»Knjiga (KEUB) može se voditi u elektroničkom obliku od 1. siječnja 2010. godine«.

Članak 2.

Ovaj Pravilnik stupa na snagu danom objave u »Narodnim novinama«.

Klasa:011-02/08-01/59
Urbroj:525-02-08-1
Zagreb, 29. prosinca 2008.

Ministar
mr. sc. Božidar Pankretić, v. r.

Pravilnik, NN 2/2009-45
## Rješenje kojim se Jeleni Ivančić oduzima dozvola za obavljanje poslova brokera

### NN 2/2009 (3.1.2009.), Rješenje kojim se Jeleni Ivančić oduzima dozvola za obavljanje poslova brokera

HRVATSKA AGENCIJA ZA NADZOR FINANCIJSKIH USLUGA

61

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 58. stavak 1. točka 7. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, po službenoj dužnosti, u predmetu oduzimanja dozvole za obavljanje poslova investicijskog savjetnika Jeleni Ivančić iz Zagreba, Šljivoševačka 2, na sjednici održanoj 23. prosinca 2008. godine donijela je

RJEŠENJE

1. Jeleni Ivančić iz Zagreba, Šljivoševačka 2, oduzima se dozvola za obavljanje poslova investicijskog savjetnika.

2. Ovo rješenje upisuje se u Registar ovlaštenih investicijskih savjetnika, koji vodi Hrvatska agencija za nadzor financijskih usluga, pod rednim brojem 104.

3. Ovo rješenje objavit će se u »Narodnim novinama«.

Obrazloženje

Rješenjem Hrvatske agencije za nadzor financijskih usluga (dalje: Agencija), klasa: UP/I-451-04/07-08/45 od 13. lipnja 2007. godine, Jeleni Ivančić, zaposlenici ovlaštenog društva Ilirika vrijednosni papiri d.o.o. Zagreb (dalje: Društvo), bila je izdana dozvola za obavljanje poslova investicijskog savjetnika na neodređeno vrijeme.

Odredbom članka 58. stavak 1. točka 7. Zakona o tržištu vrijednosnih papira (»Narodne novine« br. 84/02 i 138/06) propisano je da će Agencija rješenjem oduzeti dozvolu investicijskom savjetniku koji prestane ispunjavati uvjete na temelju kojih mu je dozvola izdana ako, u roku koji Agencija odredi, te uvjete ne ispuni.

Budući da je Društvo 1. rujna 2008. godine obavijestilo Agenciju o prestanku radnog odnosa Jelene Ivančić u Društvu, to je imenovanoj bio zaključkom Agencije, klasa: UP/I-451-04/08-08/50 od 18. rujna 2008. godine, određen rok od 3 mjeseca za dostavu dokaza da je zaposlena u drugom ovlaštenom društvu na poslovima savjetovanja prilikom investiranja u vrijednosne papire. Iz dostavnice je razvidno da joj je predmetni zaključak uručen 22. rujna 2008. godine.

Kako Jelena Ivančić nije u roku od 3 mjeseca (do 22. prosinca 2008. godine), a niti naknadno, Agenciji dostavila dokaz o zaposlenju, valjalo je riješiti kao u izrjeci ovog rješenja, dakle oduzeti joj dozvolu za obavljanje poslova investicijskog savjetnika i provesti upis oduzimanja dozvole u Registru ovlaštenih investicijskih savjetnika koji vodi Agencija, s danom upisa 23. prosinca 2008. godine, pod rednim brojem 104.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« br. 140/05), ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/08-08/50

Urbroj: 326-111/08-2

Zagreb, 23. prosinca 2008.

Član Uprave
Ivica Letinić, v. r.

Rješenje, NN 2/2009-61
## Rješenje kojim se Jeleni Ivančić oduzima dozvola za obavljanje poslova investicijskog savjetnika

### NN 2/2009 (3.1.2009.), Rješenje kojim se Jeleni Ivančić oduzima dozvola za obavljanje poslova investicijskog savjetnika

HRVATSKA AGENCIJA ZA NADZOR FINANCIJSKIH USLUGA

62

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 58. stavak 1. točka 7. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, po službenoj dužnosti, u predmetu oduzimanja dozvole za obavljanje poslova brokera Jeleni Ivančić iz Zagreba, Šljivoševačka 2, na sjednici održanoj 23. prosinca 2008. godine donijela je

RJEŠENJE

1. Jeleni Ivančić iz Zagreba, Šljivoševačka 2, oduzima se dozvola za obavljanje poslova brokera.

2. Ovo rješenje upisuje se u Registar ovlaštenih brokera, koji vodi Hrvatska agencija za nadzor financijskih usluga, pod rednim brojem 260.

3. Ovo rješenje objavit će se u »Narodnim novinama«.

Obrazloženje

Rješenjem Hrvatske agencije za nadzor financijskih usluga (dalje: Agencija), klasa: UP/I-450-08/06-07/58 od 7. veljače 2007. godine, Jeleni Ivančić, tada zaposlenici ovlaštenog društva Privredna banka Zagreb d.d. Zagreb, a kasnije ovlaštenog društva Ilirika vrijednosni papiri d.o.o. Zagreb (dalje: Društvo), bila je izdana dozvola za obavljanje poslova brokera na neodređeno vrijeme.

Odredbom članka 58. stavak 1. točka 7. Zakona o tržištu vrijednosnih papira (»Narodne novine« br. 84/02 i 138/06) propisano je da će Agencija rješenjem oduzeti dozvolu brokeru koji prestane ispunjavati uvjete na temelju kojih mu je dozvola izdana ako, u roku koji Agencija odredi, te uvjete ne ispuni.

Budući da je Društvo 1. rujna 2008. godine obavijestilo Agenciju o prestanku radnog odnosa Jelene Ivančić u Društvu, to je imenovanoj bio zaključkom Agencije, klasa: UP/I-451-04/08-07/79 od 18. rujna 2008. godine, određen rok od 3 mjeseca za dostavu dokaza da je zaposlena u drugom ovlaštenom društvu na poslovima trgovine s vrijednosnim papirima. Iz dostavnice je razvidno da joj je predmetni zaključak uručen 22. rujna 2008. godine.

Kako Jelena Ivančić nije u roku od 3 mjeseca (do 22. prosinca 2008. godine), a niti naknadno, Agenciji dostavila dokaz o zaposlenju, valjalo je riješiti kao u izrjeci ovog rješenja, dakle oduzeti joj dozvolu za obavljanje poslova brokera i provesti upis oduzimanja dozvole u Registru ovlaštenih brokera koji vodi Agencija, s danom upisa 23. prosinca 2008. godine, pod rednim brojem 260.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« br. 140/05), ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/08-07/79

Urbroj: 326-111/08-2

Zagreb, 23. prosinca 2008.

Član Uprave
Ivica Letinić, v. r.

Rješenje, NN 2/2009-62